open-index/open-wikipedia-markdown huggingface dataset:
AF88 Simfoni

**AF88 Simfoni** merupakan telefon bimbit pertama buatan Malaysia. Antara kelebihannya ialah ia mempunyai *aplikasi waktu solat* yang membolehkan pengguna-pengguna Muslim sentiasa diingatkan dengan laungan azan apabila masuk sesuatu waktu solat. Telefon ini juga telah mendapat kelulusan sepenuhnya daripada SIRIM.

Telefon bimbit keluaran Aifa ini mempunyai beberapa spesifikasi penting seperti menyokong kegunaan tiga jalur (*tri-band*) GSM 900/1800/PCS 1900. Ciri ini penting bagi mereka yang sering mengembara ke luar negara yang membolehkan mereka mengaktifkan fungsi perayauan antarabangsa,

Model sulung yang memasuki pasaran tempatan adalah AF88 Simfoni dilengkapi dengan fungsi GPRS 10, SMS (khidmat pesanan ringkas) dan MMS (khidmat pesanan multimedia).

Fungsi GPRS akan membolehkan pengguna mengakses Internet dengan lebar jalur yang lebih luas dan cepat untuk mendapatkan imej, data dan suara. Model AF88, juga mempunyai fungsi WAP 1.2.1 dan 14.4 KBit/s yang membolehkan pengguna dapat menggunakan pelbagai aplikasi GPRS seperti melihat trafik, menghantar/menerima gambar MMS dan sebagainya.

Telefon ini mempunyai dua skrin iaitu skrin biasa di dalam dengan resolusi warna 65,000 dan skrin luaran (apabila ditutup) warna 4,000. Untuk skrin luaran, selain daripada boleh melihat paparan nombor dan nama pemanggil, telefon ini juga mempunyai aplikasi jam analog yang boleh disesuaikan mengikut cita rasa pengguna untuk menambah keceriaan skrin.

Beberapa perkara yang menarik dengan AF88 seperti penyimpanan SMS dalam memori sehingga 150 hingga 200 mampu membuat pengguna selesa menggunakannya. Begitu juga dengan memori penyimpanan nama boleh menampung sehingga 500 nama.

AF88 mempunyai folder peribadi yang bertujuan memastikan mesej diterima disimpan dalam satu folder rahsia yang hanya boleh dibuka menggunakan kata laluan.

Telefon berkenaan telah diolah untuk menepati kehendak khususnya masyarakat Muslim dengan menambah azan secara rakaman penuh daripada Imam Masjidil Haram bagi jam penggera.

Memandangkan ia merupakan telefon keluaran tempatan, Aifa juga telah memasukkan sebanyak *20 lagu Melayu popular* yang boleh dijadikan sebagai nada dering. Pengguna boleh terus memilih lagu-lagu yang sesuai tanpa perlu berbelanja lebih dan bersusah payah memuat turun lagu-lagu lain. AF88 juga dilengkapi dengan 40 bunyi polifonik dan hiasan skrin (*wallpaper*) bagi menepati cita rasa pengguna.

Kuasa bateri untuk tempoh menunggu ialah sehingga 180 jam dan bercakap sehingga tiga jam.

## Jenama
* Aifa

## Pautan luar
* Laman web rasmi
Laluan tikus

**Laluan tikus** dikaitkan dengan laluan tidak sah antara sesebuah negara. Sempadan sesebuah negara memang mudah diceroboh  kerana kerajaan tidak mampu memagar  sepanjang  sempadan  yang begitu panjang.

Jerman Timur pernah membina Tembok Berlin bagi menyekat penghijrahan penduduk Jerman Timur ke Jerman Barat yang  terlalu banyak, tetapi usaha itu tidak berjaya , malah dirobohkan pada tahun 1989.

Di Malaysia, laluan tikus merujuk kepada  laluan tanpa memerlukan anda menunjukkan  pasport antarabangsa kepada para pegawai kastam dan imigresen . Antaranya ialah di antara Malaysia dengan Thailand ,  Malaysia dengan Indonesia dan Malaysia dengan Brunei. Laluan tikus lebih ketara di Sarawak.

Laluan tikus  boleh menyebabkan pengedaran dadah,  barang tanpa  kawalan dan lebih bahaya lagi kemasukan pendatang tanpa izin .Baru-baru ini pula timbul ahli Jemaah Islamiah disyakki cuba memasuki Malaysia melalui laluan tikus ini.

## Jemaah Islamiah
Namun semua `laluan tikus' sepanjang sempadan Sarawak dan Kalimantan Barat dikawal rapi bagi memastikan tiada anggota Jemaah Islamiah (Jemaah Islamiah) dari negara jiran dapat memboloskan diri.

Panglima Divisyen Pertama Tentera Darat, Jeneral Datuk Ramli Harun berkata, dua batalion tentera darat dari Markas Tiga Briged dan Sembilan Briged  bertugas mengawal sempadan  dari dicerobohi pengganas dari negara jiran. 

Lakaran wajah Dr Azahari Husin dan Noordin Mohammad Top  diedarkan kepada semua anggota tentera dan lain-lain agensi kerajaan yang bertugas mengawal sempadan. Pemeriksaan terperinci termasuk membuka setiap bungkusan yang di bawa masuk ke negara ini.

Pesuruhjaya Polis Sarawak, Datuk Talib Jamal berkata Sarawak  tidak termasuk dalam laluan kegiatan kumpulan Jemaah Islamiah yang bergerak dari Filipina ke Kalimantan Timur (Kaltim) Sarawak bersempadan dengan Kalimantan Barat (Kalbar) dan ia tidak termasuk dalam laluan itu. Sarawak bebas daripada sebarang aktiviti kumpulan pengganas Jemaah Islamiah.
PHP

**PHP** ialah sebuah bahasa penskripan sumber terbuka untuk kegunaan am. Ia amat sesuai untuk pembangunan web dan kodnya boleh diaturcara bersama kod HTML. Disebabkan sebahagian besar PHP menumpu kepada skrip pelayan, ia berupaya membuat lebih banyak daripada apa-apa yang boleh dibuat oleh atur cara CGI, termasuknya isi kandungan laman web yang dinamik. Asalnya, akronim PHP bermaksud "**P**ersonal **H**ome **P**age". Sekarang, maksud rasmi PHP ialah akronim rekursif bagi "**P**HP **H**ypertext **P**reprocessor".

## Sejarah

Pada asalnya, PHP adalah hanya rangkaian kecil dalam skrip Perl yang diikuti dengan pengaturcaraan semula set perduaan CGI dalam bahasa C yang ditulis oleh Rasmus Lerdorf pada akhir 1994 untuk memaparkan vitae kurikulumnya serta untuk mengutip data termasuk jumlah capaian laman webnya. Dalam tempoh dua tahun berikutnya, ia berkembang menjadi apa yang di kenali sekarang sebagai PHP/FI 2.0. PHP/FI mula mendapat ramai pengguna, tetapi ia tidaklah dilancar secara rasmi sehingga Zeev Suraski dan Andi Gutmans  muncul dengan penghurai baru pada musim panas 1997 untuk PHP 3.0. PHP 3.0 mentakrifkan sintaks dan semantik yang digunakan dalam versi 3 dan 4.

Bersama dengan pelayan Web Apache dan sistem pengendalian Linux, PHP adalah antara bahasa yang digunakan secara meluas di dalam perisian yang berasaskan sumber terbuka. Menurut Netcraft, PHP telahpun berjaya mengatasi penggunaan Microsoft ASP, menjadikannya bahasa pengaturcaraan Web yang paling popular dan digunakan di dalam lebih daripada 15 juta laman web pada ketika ini. 

PHP telahpun membuktikan prestasinya di dalam pelbagai jenis perkhidmatan di seluruh dunia termasuklah: Facebook, Wikipedia, Hewlett-Packard, Boeing, Lufthansa, Dresdner Bank, Disney Online, Yahoo!, Lycos, Sprint, T-Mobile, Orange, Nortel Networks, Lucent, WallStreetOnline, dan Siemens.

PHP telah direka khas untuk memenuhi kehendak pembangunan aplikasi Web di mana ia dapat diperkembangkan ke satu bilangan pengguna yang amat ramai. Zend Technologies menawarkan pelbagai aplikasi khas untuk meningkatkan efisiensi PHP, ini termasuklah himpunan kemasukan yang rumit, pengecilan dan kelajuan pemprosesan data, menjadikannya mudah dikembangkan & diadaptasi dalam pelbagai kemudahan. PHP adalah stabil dan selamat, amat sesuai untuk aplikasi yang memerlukan jangka hayat konsisten dan tahap keselamatan yang tinggi.

## Atur cara ''hello world''

Berikut ialah contoh skrip *[[hello world]]* yang ditulis dalam PHP.


```php
<?php echo 'Hello world!'; ?>
```


Skrip ini boleh dijalankan menggunakan antara muka baris perintah dan, setelah dipasang dengan betul pada perisian pelayan web, boleh juga dibuka menggunakan pelayar web. Apabila dijalankan, skrip ini menghasilkan output `Hello world!`

## Pautan luar
*  Tapak web rasmi PHP
*  Pengenalan PHP 
*  Kumpulan Pengguna PHP Malaysia
*  Himpunan pelajaran PHP
*  Tutorial PHP
Politik di Kelantan

Negeri Kelantan merupakan salah satu negeri "tradisional" orang Melayu. Ia merupakan salah satu daripada 4 buah negeri yang tidak diperintah oleh parti pemerintah Barisan Nasional. Parti PAS telah berjaya memenangi pilihan raya DUN pada 1990, dan berjaya mengekalkan kekuasaan sehingga kini.

Sultan Kelantan sejak 1979 ialah KDYMM Sultan Ismail Petra ibni al-Marhum Sultan Yahya Petra, manakala Menteri Besarnya ialah Mursyidul Am PAS, Dato' Haji Nik Abdul Aziz Bin Nik Mat.

## Sempadan Pilihanraya

* Kawasan Parlimen di Kelantan
* Dewan Undangan Negeri Kelantan
Tanah Abang

:**''Tanah Abang** juga adalah nama sebuah kawasan di Jakarta, Indonesia di mana sebuah pasar tekstil yang terbesar di Asia Tenggara terletak.*

*'Tanah Abang''' adalah satu penempatan di Perak yang berbentuk teluk atau selekoh. Di tepian (tebing} nya terdapat makam Sultan Perak pertama iaitu Sultan Muzaffar Shah. 

Terdapat sebuah pulau yang agak besar bertentangan dengan Tanah Abang. Pada satu masa dulu sebelum terbina nya Hospital Changkat Melintang, kawasan berteluk yang juga membentuk selat ini diperairannya dipenuhi dengan sejenis ikan yang dipanggil ikan "Ikan Lomea". Airnya pada masa dulu berwarna kemerahan dan terdapat satu bungkah batu diperairannya dan penduduk setempat mempercayai batu tersebut adalah gajah dan anaknya yang telah disumpah oleh sang kelembai. Pada masa kini ikan Lomea ini telah tidak wujud lagi di Selat ini, mungkin disebabkan oleh limpahan air dari Hospital Changkat Melintang tidak sesuai bagi kehidupan ikan ini. Selat yang terbentuk memanjang dari Kampung Air Mati, Padang Changkat sehingga ke Pekan Teluk Bakong.
Teater

**Teater** () ialah tempat persembahan-persembahan kesenian yang dilakonkan di hadapan penonton secara langsung menggunakan kombinasi pertuturan, gerak isyarat, muzik, tarian, bunyi dan sebagainya.

Terdapat pelbagai jenis persembahan teater. Antaranya ialah opera, balet, pantomim dan wayang kulit.

Selain itu, menurut Prof. Datin Dr. Rahmah Hj. Bujang dalam bukunya yang berjudul Glosari Kesenian Melayu, teater ialah sebarang perlakuan kisah atau cerita dalam satu kawasan yang ditentukan sebagai pentas untuk perlakuannya dan menuntut pergerakan fizikal; dengan mempunyai komponen aksi dan reaksi para pelaku, iaitu para pelakon, dan pemerhati, iaitu audiens atau penontonnya.
Kawasan pilihan raya di Malaysia

**Kawasan pilihan raya di Malaysia** (atau dalam penggunaan rasmi, Bahagian Pilihan Raya) adalah pembahagian pilihan raya yang diwakili di peringkat Persekutuan dalam Dewan Rakyat dan peringkat Negeri dalam Dewan Undangan Negeri (DUN).

Sempadan bahagian pilihan raya tidak semestinya tertakluk pada sempadan bahagian pentadbiran seperti daerah dan mukim. Kerusi **Bahagian Pilihan Raya Persekutuan** (atau Kerusi Parlimen) diwakili tanda P.xxx manakala kerusi **Bahagian Pilihan Raya Negeri** (atau kerusi DUN) diwakili tanda N.xx. 

Sehingga tahun 2020, terdapat 222 kerusi Parlimen dan juga 600 kerusi DUN secara keseluruhannya. Kawasan Parlimen dan Dewan Undangan Negeri ini telah diwartakan setelah proses persempadanan semula kawasan pilihan raya pada 2018.

## Ringkasan
### Mengikut kawasan
Sumber rasmi 

### Mengikut daftar pemilih
Sumber rasmi 

## Persempadanan Semula
Persempadan semula dirangka oleh pihak Suruhanjaya Pilihan Raya Malaysia (SPR) dan dibentangkan di Dewan Rakyat dan diluluskan dengan undian 2/3 Ahli Dewan Rakyat.
### Parlimen

## Senarai kawasan persekutuan dan negeri

### Perlis

### Kedah

### Kelantan

### Terengganu

### Pulau Pinang

### Perak

### Pahang

### Selangor

### Wilayah Persekutuan Kuala Lumpur

### Wilayah Persekutuan Putrajaya

### Negeri Sembilan

### Melaka

### Johor

### Wilayah Persekutuan Labuan

### Sabah

### Sarawak

## Lihat juga

* Proses Pilihan Raya di Malaysia
* Pilihan raya di Malaysia 
* Dewan Undangan Negeri di Malaysia
* Pilihan raya di Perak 
* Pilihan raya di Johor 
* Pilihan raya di Pahang 
* Pilihan raya di Selangor 
* Pilihan raya di Melaka 
* Pilihan raya di Perlis 
* Pilihan raya di Kedah 
* Pilihan raya di Kelantan 
* Pilihan raya di Terengganu 
* Pilihan raya di Sabah 
* Pilihan raya di Sarawak 
* Pilihan raya di Negeri Sembilan 
* Pilihan raya di Pulau Pinang 
* Kawasan undi di Singapura 
* Pilihan raya di Singapura 
* Pilihan raya di Thailand

## Rujukan


## Pautan luar
* Suruhanjaya Pilihan Raya Malaysia
*Peta dan Maklumat Pilihan Raya Umum Kerusi Parlimen dan Kerusi DUN
Tambun

**Tambun** terletak berdekatan dengan bandar Ipoh, Perak, Malaysia.  Kawasan ini merupakan  kawasan bekas lombong bijih timah yang kini menjadi kawasan perdagangan, perniagaan dan perindustrian serta perlancongan yang penting di Perak.  Bandar baru Tambun dibina sekitar tahun 1990. Bandar Baru Tambun terletak berdekatan dengan , Taman Canning,  Ipoh Garden, Jalan Tambun, Jalan Harimau (Tiger Lane), Hospital Pantai Putri, Jaya Jusco dan pasar hiper Tesco. Jalan Tambun menghubungkan bandar Ipoh dengan Tanjung Rambutan dan Ulu Kinta. Di sebelahnya ialah Taman Perpaduan. Di sini juga terletaknya Sekolah Menengah Tuanku Abdul Rahman , Batu Arang (STAR), Institut Penyelidikan Haiwan yang terbesar di Asia Tenggara, Pusat Latihan dan Penyelidikan Penyakit Ayam ASEAN, Mes Pegawai Kanan Polis dan Lain-lain.

Antara lokasi yang menarik di sini ialah Muzium Geologi, Gua Tambun dan pusat rekreasi Lost World of Tambun. Di sini juga terdapatnya kem tentera iaitu Kem Syed Putra.

## Wakil Rakyat
### [[Parlimen Malaysia]]

Kawasan Parlimen P 63 Tambun mempunyai (65,219) pengundi, kaum Melayu : 63.34% Cina : 23.46% India: 11.73% Lain: 1.49%

* Dalam pilihan raya 1999 , Suruhanjaya Pilhan raya (SPR) mengisytiharkan  kawasan ini dimenangi oleh  : Dato' Ahmad Husni Mohammad Hanadzlah  dari (Barisan Nasional - UMNO ) dengan majoriti sebanyak 7,084

* Dalam pilihan raya 2004 ,Dato' Ahmad Husni Mohammad Hanadzlah  dari (Barisan Nasional - UMNO )menewaskan Dr Khairuddin Abd Malek dari parti  ( PAS ) Jumlah Undi:14464 . Majoriti.pengundi :17360 , Jumlah Undi :   :47568 , Undi Rosak : 1280 dan  % Mengundi ialah : 72.93

### [[Dewan Undangan Negeri Perak]]
*N.23 MANJOI - YB. Nadzri Bin Ismail ( BN)
*N.24 HULU KINTA - YB. Rusnah Binti Kassim ( BN)
Syed Razlan Syed Putra Jamalullail

Dato' Seri Diraja **Syed Razlan ibni Almarhum Tuanku Syed Putra Jamalullail** (lahir 21 Januari 1951) ialah seorang kerabat diraja Perlis dan ahli politik di Malaysia. 

Beliau ialah Tengku Syarif Laksamana Perlis dan pernah memegang jawatan politik seperti Ahli Parlimen  dan Ahli Dewan Undangan Negeri Perlis bagi kawasan .

Beliau ialah putera ke-8 kepada Raja Perlis, Tuanku Syed Putra Jamalullail. Beliau pernah menjadi Pengerusi Lembaga Pengarah Universiti Putra Malaysia pada 2020 hingga 2023. Beliau turut pernah menjadi Ahli Majlis Mesyuarat Kerajaan Negeri Perlis pada 2008 hingga 2013.

## Pendidikan
Syed Razlan memiliki Diploma Pertanian dari Kolej Pertanian, Malaysia, Sarjana Muda Sains dari Louisiana State University, Sarjana Sains dari North Carolina State University, Amerika Syarikat dan Sijil Pemindahan Teknologi dari University of Philippines, Los Banos, Filipina.

## Pengalaman pekerjaan
Syed Razlan merupakan pensyarah di Universiti Pertanian Malaysia (1967-1979), Pengarah Eksekutif Kumpulan Syarikat Makmor (1980), Pengerusi Eksekutif Defcom Services Sdn Bhd (1983-Sekarang), Ketua Pegawai Eksekutif American Malaysian Insurance Sdn Bhd (1988).  -1993) dan Pengerusi Eksekutif, OrganiGro Sdn Bhd (2000-Kini). Beliau merupakan ahli lembaga pengarah Yayasan Tuanku Syed Sirajuddin Jamalullail dan bekas Ahli Parlimen (M.P.) Arau, Perlis.

## Rujukan
Sungai Siput, Kuala Kangsar

**Sungai Siput** merupakan sebuah mukim di daerah Kuala Kangsar, Perak, Malaysia.

## Pentadbiran
Mukim Sungai Siput merupakan salah sebuah mukim yang terdapat dalam pentadbiran daerah Kuala Kangsar, Perak.

## Geografi
Mukim Sungai Siput bersempadan dengan mukim Pulau Kamiri di utara, daerah Hulu Perak di timur laut, negeri Kelantan di sebelah timur, daerah Kinta di selatan, mukim Sayung di barat daya, mukim Kota Lama Kanan di barat serta mukim Chegar Galah di barat laut. Sungai Siput berhampiran dengan bandar Kuala Kangsar, Salak Utara,  Jalong, Kanthan, Lintang dan Felda Lasah.

## Sejarah
Pada tahun 1948, tiga peladang warga British mati dibunuh oleh komunis di sini. Ekoran dari kejadian itu, darurat diisytiharkan di seluruh negara pada tahun 1948 dan tamat pada tahun 1960.

## Rujukan
Michelle Quah

**Michelle Quah** (dilahirkan pada 1977) ialah seorang seniwati dan penyanyi Malaysia.

Michelle terlibat dalam persembahan sandiwara semasa dia berumur lima tahun. Dia berminat berlakon sebagai Cinderalla akan tetapi diberikan peranan ibu tiri. Semasa remaja, Michelle sudah pasti bahawa dia ingin menjadi seorang penyanyi.

Pada tahun 1994, Michelle mengambil bahagian dalam pertandingan bakat televisyen, Asia Bagus. Lagu penyampaiannya ialah lagu *One Moment in Time*, sebuah lagu yang dipopularkan oleh Whitney Houston, akan tetapi dia tidak menang. Seorang siswazah dari Akademi Seni Kebangsaan, Michele berlatih dibawah guru vokal, Siti Hajar Ismail dan penyanyi bariton, Cha Seng Tiang. Selepas latihan tersebut, Michelle ke California untuk melanjutkan lagi latihannya selama hampir setahun.

Kebetulannya, persembahan solo pertamanya ialah nyanyian lagu *Wouldn’t It be Loverly?*, sebuah lagu Eliza Doolittle dalam opera muzik, *My Fair Lady*. Persembahan itu dibuat semasa dia masih bersekolah, yang mana gurunya telah bermintanya menyanyi perseorangan untuk koir sekolah. Apabila dia kembali ke rumah, dia mengumumkan peristiwa itu kepada keluarganya, akan tetapi tiada orang mengambil berat tentang hal tersebut, disebabkan Michelle mempunyaj suara yang garau pada masa itu. Selepas peristiwa itu, ibunya menghantarnya untuk mengambil latihan menyanyi.
 
Michelle seorang berumahtangga dan mempunyai seorang anak perempuan, Talia, yang dilahirkan pada tahun 2001. Kegemarannya ialah membaca, mendengar muzik dan menonton filem, terutamanya filem-filem yang  menggentar jiwa.

## Rujukan
* New Sunday Times, Malaysia. 23 Oktober, 2005.
Lebuhraya Skudai

**Lebuhraya Skudai** atau juga dikenali sebagai *Lebuhraya Senai* atau *Jalan Skudai* adalah sebuah lebuhraya capaian separa sejauh 27.3&nbsp;km dari Senai ke Tambak Johor. Lebuhraya ini merupakan sebahagian daripada Laluan Persekutuan  serta menjadi sebahagian daripada jaringan lebuh raya di Johor Bahru.

## Sejarah
Dibuka pada lalu lintas pada tahun 1985, Lebuhraya Skudai pada asalnya merupakan sebuhraya bertol sehingga Mac 2004 apabila Kerajaan Persekutuan menambil keputusan untuk memansuhkan kutipan tol di Plaza Tol Senai. Sebelum ini, konsesi bagi lebuh raya ini dipegang oleh Plus Expressway Berhads sebagai sebahagian daripada projek Lebuhraya Utara Selatan. Kini, hanya Plaza Tol Tambak Johor sahaja yang beroperasi bagi pengguna lebuh raya dari Singapura dan lebuh raya tersebut diuruskan oleh Jabatan Kerja Raya.

Lebuhraya Skudai pada asalnya merupada lebuh raya 4 lorong (2 lorong bagi setiap arah) tetapi bahagian dari Bandar Baru Uda ke Skudai telah dilebarkan kepada 6 lorong pada tahun 2001 untuk membolehkan lebuh raya tersebut menampung kapasiti trafik yang semakin meningkat.

## Senarai Persimpangan
Keseluruhan bahagian laluan ini terletak di negeri Johor, Malaysia.

## Lihat juga
*  Laluan Persekutuan Malaysia 1 
* Tambak Johor
* Lebuhraya Utara–Selatan
* Sistem lebuhraya Malaysia
* Sistem Jalan Persekutuan Malaysia
* Lebuhraya

## Pautan luar
* Plus Expressway Berhad ()
* Jabatan Kerja Raya ()
* Lembaga Lebuhraya Malaysia ()
Fotografi digital

**[[Fotografi digital]]**, bebanding dengan fotografi filem, ia menggunakan *sensor* elektronik yang di panggil CCD (Charge-coupled device) atau CMOS (Complementary metal–oxide–semiconductor ) untuk merakam imej sebagai data *binary*. Ini memboleh imej disimpanan dan disuntingan menggunakan komputer peribadi. Jualan kamera digital sekarang telah melampaui jualan kamera filem; dan mempunyai fungsi-fungsi yang tidak terdapat pada kamera filem seperti merakam video dan suara. Sebahagian peranti yang lain seperti telefon mudah alih, juga sekarang telah dilengkap dengan fungsi fotografi digital.

Kamera digital merakam imej yang terdedah pada CCD atau CMOS secara penyusunan imej kemudaian dihantar ke kad memori. Jumlah Piksal pada CCD atau CMOS mejangkau hingga 16 Megapiksal.

Diperingkat awal penciptaan kamera digital kameranya mudah digunakan dengan kekuatan mutu megapiksalnya amat rendah (1 megapiksal). Kini perubahan telah berlaku dimana telah wujud megapiksal yang tinggi sehingga 40 (MP).

Perubahan berlaku dengan terciptanya kamera yang lebih berteknologi tinggi dimana penggunaan kamera SLR yang mampu memberikan kepuasan kepada jurufoto professional.

**Katogeri Kamera Digital:**

1. Single Lens Reflek (SLR)
2. Semi SLR
3. Kompak

Single Lens Reflek (SLR)

Kamera SLR memiliki ciri-ciri professional. Banyak komponen dalam kamera analog terdapat pada DSLR. Contoh penggunaan Aperture, Shutter Speed. Ciri-ciri lain seperti lens yang boleh ditukar. Penggunaan filter yang boleh membantu pada perubahan mutu gambar.

Semi SLR

Kamera jenis ini hampir menyamai kamera SLR. Tapi lensnya tidak boleh ditukar kerana ia disediakan dalam bentuk tetap. Penggunaan zoom ialah dengan menggunakan sistem optikal zoom, samaada 8,10,12,14 atau 36 optikal zoom (sehingga tahun 2011)

Sementara jenis kompak termasuklah kamera yang terdapat pada telefon bimbit.

## Lihat juga
* Chimping
* DPOF
* Foto geokod
* Pembubuhan tera air digital
* Pengimejan Digital
* Perakam kamera video
* PictBridge
* Port 4-pin mini-USB
* Revolusi digital
* Senarai jenama kamera digital
* Sistem Fail Kamera

## Pautan luar
* Laman web BBC: Kamera 35mm R.I.P.
* Laman web BBC: Kodak memeluk revolusi digital (13 Jan 2004)
* Laman web ''National Geographic:'' Soal-jawab dengan jurugambar Jim Brandenburg 
* Digital lwn filem: Pengalaman seorang jurugambar 
* Alam Senifoto~photography for all @establish 1999
Simulasi

Perkataan **simulasi** atau **penyelakuan** bermaksud mengajuk/meniru keadaannya atau suasananya seolah-olah betul atau hampir sama dengan keadaan sebenar.

## Pensimulasi
**Pensimulasi** merupakan alat atau mesin yang melakukan simulasi tersebut. Contohnya pensimulasi penerbangan untuk latihan penerbangan.

### Pensimulasi penerbangan

Keupayaan pensimulasi pada abad ke-20 amat canggih keadaan dan pincang tugas pesawat dan kendalian pesawat hampir sama dengan sebenar sehinggakan juruterbang baru tidak perlu melakukan latihan mendarat dan berlepas di dalam pesawat dan landasan sebenar tanpa penumpang. Mereka akan terus mengendalikan pesawat penumpang sebenar dan dibimbing oleh Kapten Pesawat berjawatan Penguji Bertauliah dan Jurulatih Juruterbang setelah tamat latihan di Latihan Darat dan Simulator.

Ia juga boleh melatih juruterbang untuk keadaan kecemasan, seperti pendaratan tanpa enjin, atau kegagalan penuh sistem elektrik atau hidraulik. Selain itu, latihan menggunakan pensimulasi penerbangan juga lazimnya lebih murah daripada menggunakan pesawat sebenar.

## Lihat juga
* Disimulasi
* Pelagak
Main Puteri

**Main Peteri** adalah sebuah upacara perubatan tradisional di pantai timur Malaysia (Kelantan, Terengganu) dan selatan Thailand. Ia diketuai oleh dua watak utama iaitu Tok Peteri dan Tok Minduk yang bermain rebab Kelantan. Ketika Tok Peteri lupakan diri, semangat halus akan meresap kedalam tubuh Tok Peteri dan tok minduk akan menyoal makhluk halus tersebut untuk memastikan punca penyakit yang dihidapi oleh si pesakit. 

Main Peteri akan dimainkan selama satu sehingga tiga malam untuk tujuan mengubati penyakit yang disebabkan oleh hilang semangat, ketidakseimbangan tenaga dalaman dan/atau gangguan angin (kehendak yang tidak dipenuhi). Peralatan muzik dalam upacara Main Peteri bergantung kepada penyakit yang dihidapi pesakit. Kadang-kadang, pesakit akan diubati dengan ensembel Mak Yong, Dikir Barat, Silat Kelantan ataupun Wayang Kulit Kelantan.
Umrah

**Umrah** (**ﻋﻤﺮﻩ**) ialah menziarahi Baitullah di Makkah dan melakukan ihram, tawaf, sa'i dan bertahallul mengikut tertib. 

Umrah adalah fardhu seperti Haji. Ini adalah pendapat al-Imam as-Syafie r.a. yang al-Azhar. Ijmak Ulama mengatakan bahawa hanya wajib dilakukan sekali sepanjang hayat bagi orang yang mampu kecuali orang yang bernazar, maka dia wajib memenuhi nazarnya.

Dalil daripada al-Quran ialah firman Allah Taala:
*Dan sempurnakanlah ibadat Haji dan Umrah kerana Allah*
(Al-Baqarah 196).

Sabda Nabi yang diriwayatkan Ibnu Majah, Al-Baihaqi dan sanad yang sahih daripada Aisyah r.a. katanya:

*Aku berkata : "Wahai Rasullah,apakah wanita wajib berjihad?". Sabda Baginda: "Ya, jihad yang tiada peperangan padanya iaitu haji dan umrah".*

Niat Ihram, Tawaf dan Sa'i tidak boleh dilakukan di mana-mana tempat lain melainkan di tempat yang ditetapkan. Iaitu niat ihram di Miqat, tawaf 7 pusingan mengelilingi Kaabah di dalam Masjidil Haram dan bersa'i 7 kali bermula di bukit Safa dan berakhir di bukit Marwah. Terakhir sekali bertahallul iaitu bercukur atau mengunting rambut sekurang-kurangnya 3 helai selepas itu, segala larangan dalam Ihram menjadi halal sepertimana sebelum beliau berihram.

Beza Umrah dengan Haji ialah Umrah boleh dilaksanakan sepanjang tahun tetapi Haji hanya boleh dilakukan pada bulan haji sahaja, dan hari kemuncaknya ialah pada hari Tasyrik 9, 10, 11, 12 di mana jemaah berkumpul di Padang Arafah dan Mina. 

Pada zaman sekarang Kerajaan Arab Saudi menetapkan mana jemaah umrah mestilah mengikut muassasah umrah dan memohon visa umrah melalui agensi umrah. Tiada lagi permohonan Visa umrah dapat dilakukan di Kedutaan Arab Saudi secara individu.

## Pautan luar
*  http://www.mygfl.net.my/mygfl/learningobjects/umrah5/main.html
* (melayu) https://legasitravel.com/pekej-umrah-tabung-haji/
Aerodinamik

**Aerodinamik** merupakan satu cabang dinamik bendalir yang mengkaji tentang aliran gas. Objektif utama mempelajari aerodinamik adalah untuk meramal daya, momen (*moment*), dan pemindahan haba ke atas jasad yang bergerak di dalam bendalir (*fluid*; dalam kes ini udara).

Parameter yang terlibat dalam penentuan ini ialah;
* tekanan 
* ketumpatan 
* suhu 
* halaju 

Terdapat dua kategori aliran, iaitu;
* aliran boleh mampat; dan
* aliran tak boleh mampat, dengan ketumpatan dan suhu merupakan pemalar dalam kategori ini.

Peralatan aerodinamik yang terlibat ialah:
* *peredaran*
* *fungsi strim*
* ''keupayaan halaju
*
Kufah

**Kufah** (الكوفة) merupakan sebuah bandar di Iraq. Ia terletak 10 km di timur laut Najaf dan 170 km di selatan Baghdad. Dianggarkan bandar ini mempunyai seramai 110,000 penduduk pada 2003.

Bersama-sama dengan Karbala dan Najaf, Kufah merupakan salah satu daripada bandar-bandar terpenting di Iraq dalam golongan Syiah. Di era Khalifah Saidina Ali, pusat pentabiran dipindahkan dari Madinah Al-Munawarah ke Kufah. Di sinilah Saidina Ali wafat dari tetakan pedang Ibnu Muljam. Makam Saidina Ali bin Abi Talib pula berada di Najaf.
Thor

**Thor**, *Oku-Thor*, *Þórr* (ON), *Þunor* (OE), *Donar* atau *Donner* (Jerman) adalah dewa guruh berambut merah dan berjanggut mitos Norse dan lebih umumnya dalam mitos Jerman. Dia merupakan anak kepada Odin dan Jord. Sungguhpun Odin merupakan dewa kekuatan dan bangsawan, Thor merupakan dewa orang-orang biasa. Semasa Ragnarök, Thor akan membunuh dan dibunuh oleh Jörmungandr. Dia tinggal di dewan Bilskirnir di Thrudheim.

## Perwatakan Thor

Thor digambarkan dengan jelas dalam Prose Edda tentang Snorri Sturluson, di mana banyak pertelingkahan Thor dengan puak gergasi merupakan sumber plot utama. Sebagaimana digambarkan oleh Snorri, Thor adalah dewa yang lurus, tidak semestinya terpintar tau paling bijaksana; sebagai contoh, dia diperbodohkan sepenuhnya oleh Utgardaloki yang penuh misteri dengan sihirnya. Bagaimanapun dalam Codex Regius, sumber utama Poetic Edda, Thor memperbodohkan dwarf, Alvíss, dalam Alvíssmál.

## Keluarga Thor

Thor merupakan anak lelaki Odin dan Jord (Bumi). Isterinya dikenali sebagai Sif, dan hanya sedikit diketahui mengenai isterinya kecuali dia mempunyai rambut perang keemasan, yang dihasilkan oleh dwarf selepas Loki memotong rambutnya. Dengan Jarnsaxa, Thor mempunyai anak lelaki Magni dan dengan Sif dia mempunyai anak Thrud dan Modi. Dia juga mempunyai anak tiri dikenali sebagai Ullr yang merupakan anak lelaki Sif.
Laut Mediterranean

**Laut Mediterranean** (), **Laut Tengah** (Jawi: ) atau **Laut [[Rum]]** (Jawi: ) ialah laut antara benua terletak antara Eropah di utara, Afrika di selatan dan Asia di timur, mencakupi wilayah seluas 2.5 juta km².

Laut ini dahulunya merupakan laluan laut yang sibuk lalu membolehkan perdagangan dan pertukaran budaya di antara masyarakat-masyarakat Mesir Purba, Yunani Purba,at as hah rel

Rom Purba dan Timur Tengah. Pengkajian dan pendalaman mengenai laut ini untuk memahami asal-usul dan perkembangan Peradaban Barat.

## Geografi
Laut Mediterranean dihubungkan ke Lautan Atlantik oleh Selat Gibraltar di barat dan Laut Marmara dan Laut Hitam, oleh Dardanelles dan Bosporus, berurutan, di timur. Laut Marmara biasanya dianggap bagian dari Laut Tengah, sedangkan Laut Hitam tidak. Terusan Suez buatan manusia di tenggara menghubungkan Laut Tengah dan Laut Merah.

Pasang-surut di Laut Mediterranean sangat terbatas kerana hubungan yang sempit dengan lautan.

Iklim Laut Mediterranean biasanya musim sejuk yang basah dan musim panas yang panas dan kering. Tumbuhan istimewa daerah ini adalah zaitun, anggur, oren, tangerin, dan gabus. Daerah ini memiliki sejarah yang lama.

Pulau besar di Laut Tengah:
* Cyprus, Kriti, Euboea dan Rodos di timur Laut Mediterranean
* Sardinia, Korsika, Sikiliah, dan Malta di tengah Laut Mediterranean
* Ibiza/Yabisah, Majorca dan Minorca (kepulauan Balear) di barat Laut Mediterranean

## Lihat juga
* Pelabuhan Valencia (Sepanyol)
* Lembangan Mediterranean
* Hutan, hutan jarang dan semak samun Mediterranean
* Sejarah Mediterranean
* Liga Suci (Mediterranean)
* Laut Pedalaman Seto, kadang kala dinamakan Laut Mediterranean Jepun
* Sejarah Terusan Suez

## Nota


## Rujukan

## Pautan luar

* Environment and Development in the Mediterranean Region
Teluk Nipah

**Teluk Nipah** merupakan tempat perkelahan yang popular di Pulau Pangkor. ia mempunyai pemandangan laut yang cantik. Teluk Nipah mempunyai kemudahan awam dan tempat penginapan yang selesa.
Kawasan Perindustrian Petronas

**Kawasan Perindustrian Petronas** ialah sebuah kawasan yang diwujudkan bagi menampung keperluan pembangunan  petroleum di pesisiran pantai Kerteh, Terengganu.  Kawasan ini mengandungi semua industri dan perkhidmatan yang berkaitan dengan Petronas dan petroleum.
Teluk Penyu

**Teluk Penyu** merupakan tempat yang menjadi tumpuan pelancong 
Ia merupakan tempat pendaratan penyu. Ia juga sesuai menjadi tempat untuk berkelah bersama keluarga .disini juga terdapat chale yang bertaraf lima bintang.
ia memjadi tempat peternakan penyu di Perak. Ia juga menjadi tumpuan kepada pakar sains untuk membuat peyelidikan mengenai penyu.
Paka

**Paka** dibuka oleh Tuan Ismail Bin Bating Awang sekitar tahun 1800 dan terletak di Terengganu, kira-kira 100 km di selatan Kuala Terengganu. Tempat berhampiran dengan Paka ialah Kerteh, Marang, Tanjong Jara, Kampung Labohan, Merchang dan lain-lain. Sungai Paka mengalir dari Bukit Patang (629 m) dan Gunung Ulu Bakar (1391 m). Pantai Paka yang berkelok menghadap Laut China Selatan. Terdapat perkampungan nelayan di sepanjang pantai Paka.

Paka pesat membangun hasil perlombongan petroleum dan gas asli di luar pantai Terengganu, berhampiran Kerteh. Petronas dipertanggungjawabkan untuk membangunkan  kawasan Kerteh dan Paka. Penduduk Loji Penapis Minyak Terengganu yang besar dan panjang terletak di sini. Kawasan Perindustrian Petronas, Taman Industri Paka dan Kawasan Perindustrian Chachar dibangunkan bagi menampung keperluan pekerjaan dan ekonomi penduduk. 

Stesen Janakuasa Sultan Ismail, stesen janakuasa gas terbesar di Malaysia, terletak di Paka dan dikendalikan oleh Tenaga Nasional.

MERUPAKAN JALAN UTAMA DARI PANTAI TIMUR KE KUALA LUMPUR.

Terdapat persekitaran yang menarik dan tenang.juga terdapat pelbagai kedai-kedai barangan harian dan [outdoors]

## Tempat-tempat
### Kampung / Taman  Perumahan
# Bukit Bauk
# Kuala Paka
# Kampung Gemia
# Kampung Santong
# Kampung Bukit Merah
# Kampung Limbong
# Kampung Cacar
# Kampung Nyior
# Kampung Gong Beting
# Kampung Pinang Merah
# Kampung Air Hitam
# Kampung Baru Tebing Tembah
# Rumah Murah Gong Gemia
# Taman Gembira
# Kampung Chachar Baru
# Taman Sri Bayu
# Taman Suria
# Taman Gembira
# Taman Indah
# Taman Budi
# Taman Murni Perdana
# Kampung Bukit Merahe
# Taman Impian
# Taman Paka Perdana
# Taman Beril
# JALAN UTAMA DARI PANTAI TIMUR KE KUALA LUMPUR

## Pautan luar
*Peta-peta tentang Paka
Pulau Gemia

Pulau Gemia; sebutan:(Pulau Jemia), juga dikenali sebagai *Coral Island*, merupakan sebuah pulau yang terletak berhampiran dengan Pulau Kapas, Marang, Terengganu, Malaysia. Biasanya pelancong yang datang ke Pulau Kapas akan pergi ke Pulau Gemia sebagai salah satu lokasi bagi melakukan aktiviti snorkeling, menyelam ataupun mengamati pemandangan pantai. Terdapat sebuah tempat peranginan di Pulau Gemia.

Pulau Gemia merupakan salah satu pulau terindah di Terengganu. Pulau kecil ini juga dapat menarik ramai pelancong datang ke sana kerana memiliki panorama matahari terbit yang cantik selain pulau ini yang kecil dan kurang pengunjung dapat menggamit persekitaran yang romantis dan damai. Pulau Gemia ini berhampiran dengan Pulau Kapas, pengunjung boleh menaiki feri atau bot ke sana. Udara di sini juga sungguh nyaman dan sejuk kerana kurang peerokaan hutan di sana. Lautnya biru dan pantainya kuning. Pelbagai jenis burung terdapat di sana antaranya ialah burung bangau, burung rajawali, burung nuri dan sebagainya. Bentuk muka bumi pulau ini sangat padat bersama bukit-bukau yang tersusun, anak sungai yang jernih dan pelbagai pokok jenis kayu keras dan besar-besar belaka juga dapat ditemui. Purata hujan tahunan adalah kira-kira 26000 ml setahun, manakala suhunya atara 26c-27c. Pulau ini juga merupakan salah satu habitat haiwan liar.
Fokker D.VII

**D.VII** adalah akhir pesawat pejuang Perang Dunia I direka oleh Anthony Fokker dan Rheinhold Platz di syarikat Fokker. Apabila mula diperkenalkan dimedan pertempuran pada tahun 1918 ia terbukti lebih baik berbanding pesawat terbang lain, membawa kepada Kehancuran Fokker (''Fokker Scourge''). Begitu terkenal kapal terbang tersebut, sehinggakan ia merupakan satu-satunya senjata yang dituntut menggunakan nama oleh pihak Berikat semasa perjanjian perletakan senjata pada akhir perperangan (*Surrender in good condition oleh German Armies of [...] all D7's [...]*).

Reinhold Platz, ketua rekaan Fokker telah mereka beberapa siri kapal terbang ujian siri V semenjak 1916. Kesemuanya mempunyai ciri yang sama, penggunaan sayap kantilever dan bukannya pengikat wayar luaran. Ini mendorong kepada daya seretan yang jauh lebih rendah, tatapi pada masa yang sama ia memerlukan struktur dalaman yang lebih kukuh pada sayap yang meningkatkan berat, mengurangkan kelebihan ini. Sebagai penyelesaian, reka bentuk V.4 menggunakan tiga sayap lebih pendek yang memerlukan kekuatan dalaman yang lebih rendah dan merupakan prototaip bagi Fokker Dr.I.
Kampung Bukit Parit

**Kampung Bukit Parit** merupakan sebuah kampung yang terletak di Marang, dalam negeri Terengganu, iaitu sebuah negeri di Malaysia.

Terengganu merupakan sebuah negeri yang mempunyai sultan dan salah sebuah negeri yang membentuk negara Malaysia. Ia juga dikenali dengan gelaran Terengganu Darul Iman. Terdapat banyak pulau peranginan yang terletak berhampiran pantai Terengganu, seperti Pulau Kapas, Pulau Redang, Pulau Perhentian Besar, Pulau Perhentian Kecil dan Pulau Tenggol.. Terengganu terkenal dengan hidangan nasi dagang, dan keropok lekor.

## Kemudahan asas
### Pendidikan
# 

### Tempat beribadat
# 

## Poskod
Poskod yang digunakan di Kampung Bukit Parit, Marang, Terengganu adalah 21600.

## Rujukan
  

## Pautan luar
* Lokasi '''Kampung Bukit Parit''' di Peta Google
Kampung Gong Nangka

**Kampung Gong Nangka** boleh merujuk pada beberapa perkara, antaranya adalah:-
* Kampung Gong Nangka, Marang, Terengganu (Lokasi '''Kampung Gong Nangka''' di Peta Google)
* Kampung Gong Nangka, Jerteh, Terengganu  (Lokasi '''Kampung Gong Nangka''' di Peta Google)
* Kampung Gong Nangka, Pasir Puteh, Kelantan
Kampung Pantai Merchang

**Kampung Pantai Merchang** terletak di daerah Marang, Terengganu.

Terdapat banyak tempat-tempat menarik untuk dilawati. Pantai Merchang adalah pantai yang indah.
Kampung Rusila

**Kampung Rusila** merupakan sebuah kampung yang terletak di Kuala Terengganu, dalam negeri Terengganu Darul Iman , iaitu sebuah negeri di  timur Malaysia, dan yang bersempadan dengan Kelantan di utara, Pahang di bahagian barat dan selatannya dan Laut Cina Selatan di bahagian timur.

**Rusila** merupakan sebuah mukim yang terletak di sepanjang pesisir pantai di daerah Marang, Terengganu, Malaysia. Rusila terkenal dengan kuliah-kuliah agama terutama pada hari Jumaat. Yang disampaikan oleh tuan guru haji Abdul Hadi Awang.

## Kemudahan asas
### Pendidikan
# 

### Tempat beribadat
#

## Poskod
Poskod yang digunakan di Kampung Rusila, Kuala Terengganu, Terengganu adalah 21080.

## Rujukan
  

## Pautan luar
* Lokasi '''Kampung Rusila''' di Peta Google
* Pantai di Kampung Rusila dilanda ombak besar setinggi 6 meter
Sekolah Kebangsaan Marang

**Sekolah Kebangsaan Marang** merupakan sebuah Sekolah Kebangsaan yang terletak di Jalan Sekolah , Marang , Terengganu Darul Iman, Malaysia.

Pada 2009, Sekolah Kebangsaan Marang memiliki 291 pelajar lelaki dan 287 pelajar perempuan, menjadikan jumlah keseluruhan murid seramai 578 orang. Ia mempunyai seramai 38 orang guru.2009

## Alamat
:Sekolah Kebangsaan Marang
:Jalan Sekolah, 
:21600 Marang, 
:Terengganu Darul Iman, 
:Malaysia 
:Telefon =  6096182225
:Fax       = 6096183454

## Pautan luar
* Facebook Sekolah Kebangsaan Marang
* Facebook Sekolah Kebangsaan Marang
* New day dawns for 20,631 Year One pupils in Terengganu
Majlis Daerah Marang

Majlis Daerah Marang di Marang, Terengganu ditubuhkan pada 1 Januari, 1981 apabila semua Pentadbiran Penguasa Tempatan disusun semula. Semasa penubuhan Majlis Daerah Marang ianya meliputi dua (2) mukim sahaja iaitu Mukim Rusila dan Mukim Pulau Kerengga. Luas kawasannya ialah 43.10 kilometer persegi yang mengandungi 13 buah kampung.

Walau bagaimanapun pada 15 Februari 1996 kawasan Majlis Daerah Marang telah diperluaskan ke seluruh Daerah Marang merangkumi kawasan 666.54 kilometer persegi yang terdiri daripada 6 mukim, iaitu:

* Rusila
* Pulau Kerengga
* Merchang
* Jerong
* Bukit Payung
* Alor Limbat

Ini bermakna seluruh Daerah Marang merupakan Kawasan pentadbiran Majlis Daerah Marang.

## Sejarah
Daerah Marang sebelum tahun 1985 merangkumi empat buah mukim sahaja iaitu mukim Rusila, Pulau Kerengga, Jerung dan Merchang dengan penduduknya berjumlah seramai 54,996 orang. Mulai 1 Januari 1985 Daerah Marang telah diperbesarkan dengan menambah dua buah mukim baru iaitu Mukim Bukit Payong dan Mukim Alur Limbat yang dahulunya terletak di bawah pentadbiran Daerah Kuala Terengganu.

## Ahli Majlis
Seramai 25 orang ahli majlis dilantik oleh Kerajaan Negeri bagi membantu melancarkan pentadbiran majlis.

## Rujukan

# http://www.mdmarang.gov.my/index.php/ms/
Penjara Terbuka Marang

**Penjara Marang**  telah dibina pada 21 November 1981 dan telah diisytiharkan sebagai Penjara Terbuka Marang pada 11 Julai 1985 sebagaimana yang diwartakan dalam warta kerajaan Jilid. 29 bertarikh 8 Ogos 1985. Penjara Marang, Terengganu telah di rasmikan oleh Perdana Menteri Malaysia ke-4 Mahathir Mohamad pada 17 April 1984.  

## Lokasi
Penjara ini terletak di Kampung Kuala Tengah dan jaraknya lebih kurang 15 km dari Bandar Marang dan 33 km dari Bandar Kuala Terangganu. Keluasan Penjara Marang, Terengganu adalah 78.75 hektar. 

## Rujukan
Lapangan Terbang Kerteh

**Lapangan Terbang Kerteh**  adalah sebuah lapangan terbang yang terletak di bandar Kerteh, Terengganu, Malaysia.

Lapangan Terbang Kerteh terletak pada kedudukan Latitud N04* 32.2494', Longitud E103* 25.5989' pada ketinggian 5.49 meter dari aras laut.

Lapangan Terbang Kerteh merupakan lapangan kecil yang terletak di Kerteh , Terengganu . Lapangan Terbang Kerteh dibina bagi keperluan mengangkut para pekerja di pelantar minyak  yang terletak kira-kira 100- 200 km di tengah Laut China Selatan.

## Sejarah
Lapangan ini ditutup lebih 20 tahun semenjak 1985 kerana kekurangan penumpang. Selepas itu lapangan terbang ini hanya digunakan untuk  menghantar para pekerja ke pelantar minyak di luar pantai Terengganu / Laut China Selatan. Syarikat Pelangi Air pernah beroperasi di sini tetapi kemudian syarikat penerbangan itu ditutup kerana tidak ekonomikal. Lapangan terbang ini juga bersaing dengan di Lapangan Terbang Antarabangsa Sultan Mahmud di Kuala Terengganu dan Lapangan Terbang Sultan Haji Ahmad Shah yang terletak di Kuantan, Pahang. 

Lapangan terbang ini dibuka semula  untuk kegunaan penerbangan komersil pada 12 Januari 2009. Firefly menyediakan dua kali penerbangan sehari dari/ke Lapangan Terbang Sultan Abdul Aziz Shah, Subang dengan penggunakan pesawat ATR 72 pada hari Isnin sehingga Khamis. Menteri Besar Terengganu, Datuk Ahmad Said menyatakan kekurangan penumpang tidak sepatutnya berlaku kerana 20,000 kakitangan syarikat minyak seperti Petronas di sekitar Kertih  sering berulang alik dari Kuala Lumpur ke Kerteh.Mereka bekerja di terminal dan loji-loji penapisan dan petrokimia di Paka, Kerteh dan Kemaman.  Kerajaan negeri Terengganu mensasarkan 4 juta pelancong ke Terengganu pada tahun 2009.

Pada tahun 2023, Kerajaan Negeri Terengganu bersetuju menerima semula tapak Lapangan Terbang Kerteh dari PETRONAS sehingga tempoh 31 Mac 2026.

## Terminal
untuk Masa Kini, Lapangan Terbang Kerteh, hanya memiliki, 1 Terminal.

## Syarikat Penerbangan dan destinasi
### Penumpang
**Nota:** untuk masa kini tiada destinasi berjadual yang beroperasi.

## Pengangkutan
tiada pengangkutan awam, di Lapangan Terbang Kerteh, sebaliknya, Kendaraan/Teksi Persendirian ada menyediakan perkhidmatan Hantar Jemput Penumpang Lapangan Terbang tersebut.

## Rujukan




## Pautan luar
* The Owl's Nest - Welcome to the Military Aircraft Reference
* Carian di Google 
* Gambar di Google.
Pelantar minyak

Pelantar minyak merupakan satu rangka binaan dibuat daripada besi yang dibina di tengah-tengah laut bagi menggerudi lapisan batu di dasar laut. Pelantar minyak dibina bagi mengeluarkan minyak mentah seperti petroleum dan gas asli di tengah laut. Di Malaysia, syarikat Petronas merupakan syarikat yang mengendalikan kerja-kerja mencari dan menggali minyak di perairan Malaysia. Petronas juga bekerjasama dengan  syarikat multinasional luar negara seperti Shell dan Exxon Mobil bagi menjalankan aktiviti penggerudian ini. Setakat ini , belasan pelantar minyak telah dibina di Laut China Selatan.

Secara asasnya, pelantar minyak ini mempunyai bangunan mini untuk penginapan para pekerja, tempat pendaratan helikopter dan tempat pemprosesan minyak mentah.

## Jenis Pelantar
Terdapat beberapa jenis pelantar minyak yang ada di laut di seluruh dunia. Antaranya ialah:-

**Pelantar Tetap** - Pelantar ini dibina dengan kaki sokongannya terletak dan dipasang pada dasar laut untuk menyokong *dek* dan peralatan penggerudian yang lain. Secara amnya, pelantar jenis ini dipasang pada kawasan laut yang mempunyai kedalaman sehingga 520m. Pelantar ini mempunyai mini bangunan di mana binaannya termasuk dinding konkrit, paip besi untuk penginapan kakitangan dalam jumlah yang besar.

**Pelantar Kecil** - Pelantar ini dibina pada laut yang mempunyai kedalaman di antara 450m - 900m. Pelantar ini bersaiz kecil dengan bertujuan supaya mampu bertahan terhadap sebarang angin kencang lantaran tinggi kaki sokongannya semakin meningkat. Ia digunakan untuk kerja penggerudian dan penghasilan minyak mentah.

**Pelantar Separa Terapung** - Pelantar ini tidak dibina dengan menggunakan kaki sokongan sebaliknya pelantar ini dipasang dengan pelampung yang mampu membuatkan ia terapung di permukaan laut. Memandangkan ia terapung, pelantar ini boleh dipindah dan digerak ke mana-mana destinasi yang dikehendaki dan ia juga dilengkapi dengan sauh. Pelantar jenis ini sesuai untuk laut yang mempunyai kedalaman 180m - 1,800m.

**Pelantar Mudah Angkat** - Pelantar jenis ini mempunyai kaki sokongan yang boleh diturun dan dinaikkan dengan menggunakan sistem hidraulik. Seperti Pelantar Separa Terapung, pelantar jenis ini mempunyai sauh dan boleh bergerak ke arah destinasi yang dikehendaki. Kebiasaannya pelantar jenis ini terlibat dalam kerja-kerja penggerudian.

**Pelantar Sokongan Mantap** - Pelantar jenis ini dibina untuk beroperasi di laut pada kedalaman 2,000m. Pelantar ini biasanya dilengkapi dengan sistem janakuasa, penerokaan laut dalam yang mana ia bertindak sebagai sokongan kepada pelantar utama.

## Lihat juga
*Pelantar gas
*Terminal gas daratan
*Terminal minyak mentah

## Rujukan

## Pautan
*Laman web rasmi PETRONAS
Pelabuhan Kerteh

Pelabuhan Kerteh dibina di Kerteh, Terengganu bagi menampung keperluan penghantaran petroleum dan gas asli yang digali di luar pantai Terengganu dan yang ditelah diproses di kawasan daratan Kerteh.
Sekolah Kebangsaan Kerteh

**Sekolah Kebangsaan Kerteh** merupakan sebuah Sekolah Kebangsaan yang terletak di Jalan Ilmu . , Kerteh , Terengganu Darul Iman, Malaysia.

Pada 2009, Sekolah Kebangsaan Kerteh memiliki 318 pelajar lelaki dan 317 pelajar perempuan, menjadikan jumlah keseluruhan murid seramai 635 orang. Ia mempunyai seramai 41 orang guru.2009

## Alamat
:Sekolah Kebangsaan Kerteh
:Jalan Ilmu,
:24300, Kerteh, Kemaman
:Terengganu Darul Iman, Malaysia 

:Telefon =  98260050
:Fax       = 98260051

## Kejayaan dalam Bidang Robotik
Sekolah Kebangsaan telah mencatat sejarahnya dalam bidang Robotik Negeri Terengganu.Sekolah Kebangsaan Kerteh mula menceburi bidang Robotik pada tahun 2007. Dalam pertandingan ini SK Kerteh telah menghantar beberapa pasukan untuk mewakili sekolah dalam bidang litar di National Robotic Competition NRC bagi ZONE J. Perlawanan ini diadakan di Sekolah Kebangsaan Padang Negara, Kuala Terengganu. Dalam pertandingan ini SK Kerteh telah menunjukkan langkah awal dalam bidang robotik ini dengan mendapat tempat ketiga.

Pada tahun 2008, Puan Raztia Abdul Razak, Guru Cemerlang Pembimbing Kelab Robotik dan Komputer SK Kerteh dan Tuan Guru Besar, En. Tuan Zahari telah menghantar 7 buah kumpulan dalam bidan litar untuk bertarung di National Robotic Competition bagi ZONE J untuk tahun 2008. Berkat hasil kejayaan dan doa para guru SK Kerteh telah berjaya menyapu bersih kedudukan tiga teratas dalam pertandingan itu. Di peringkat kebangsaan Sk Kerteh masih lagi baru dan mendapat tempat yang agak memuaskan. Inilah Butiran pemenang- pemenang

:Johan
:1) Mohamad Aslam Bin Zakaria
:2) Mohamad Aiman Fitri Bin Annuar
:3) Mohd Azhan Bin Mohd Azam 

:Perak
:1) Mohd Ezzat Aiman Bin Abd Rahman
:2) Aidil Afdal Bin Mohd Yusuf
:3) Navin Kumar A/L Tanggamany

:Gangsa
:1) Ahmad Aizat Bin Dolbaharin 
:2) Mohd Azhan Bin Mohd Azam
:3) Mohd Shafiq.

Pada tahun seterusnya Tahun 2009, Sekolah Kebangssan Kerteh ingin mencuba nasib dalam kategori terbuka. Kali ini mereka SK Kerteh mengahantar 6 kumpulan bagi kategori litar dan 1 kumpulan bagi kategori terbuka. Alhmadulillah, SK Kerteh sekali lagi juara NRC Zone J dalam kategori litar dan juara baru dalam kategori terbuka. Mereka mereka sebuah robot pencanting batik bagi kategori terbuka untuk peringkat kebangsaan. Namun mereka masih lagi mendapat tempat yang kurang memuaskan. inilah butiran peserta peringkat kebangsaan. 

## Rujukan


## Pautan luar
* Sekolah Kebangsaan Kerteh
* Facebook Sekolah Kebangsaan Kerteh
Sekolah Menengah Kebangsaan Kerteh

**Sekolah Menengah Kebangsaan Kerteh** atau nama ringkasnya *SMK  Kerteh*, merupakan sebuah Sekolah Menengah Kebangsaan yang terletak di Jalan Ilmu,, Kerteh, Malaysia.

Pada 2009, Sekolah Menengah Kebangsaan Kerteh memiliki 377 pelajar lelaki dan 373 pelajar perempuan, menjadikan jumlah keseluruhan murid seramai 750 orang. Ia mempunyai seramai 61 orang guru.2009

Pada tahun 2023, Sekolah Menengah Kerteh beroperasi pada waktu pagi sahaja. 

## Sejarah

## Pencapaian

## Alamat
:Sekolah Menengah Kebangsaan Kerteh
:Jalan Ilmu,, Kerteh, Malaysia 
:Terengganu Darul Iman, Malaysia
:Telefon =  6098260162
:Fax       = 6098261875

## Rujukan


## Pautan luar
*  Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017